Danville Jaers – Rymklets Republiek
Afrikaanse artist vanuit Worcester
Peace Of Mind Mixtape Wie se skuld is dit? | Die Pienk Zuit
Julie 12, 2007
Mosselbaai is nie net die dorp in S.A. met die mees gematigde klimaat nie (tweede naas Hawaii in die wêreld), maar ook die veiligste dorp in S.A. Volgens Louis Harris van die Mosselbaaise Toerismedepartement is dit veral te danke aan die polisie wat hulle werk so goed doen. Ek reken die dominees doen ook hulle werk nogal goed op so ‘n dorp.
8 Responses to “Wie se skuld is dit?”
Julie 13, 2007 at 12:58
Wat presies beteken “mees gematigd”?
a) Die verskille tussen daaglikse max en min temperature is die kleinste?
b) Die verskille tussen winter en somer is die kleinste ?
c) Dis die mees piele weer ?
Wat ek altyd onder “mees gematigde” verstaan is dis veronderstel om piele weer te wees. Nie te warm nie, maar darem ook nie te koud nie met klein skommelinge tussen nag en dag. (ja, ek sien dit ook raak – hou net jou hande bo die komberse en jy sal nie probleme he nie)
In my boek kwalifiseer 23C as max temperatuur nie juis as beste in die weste nie. Miskien as dit ‘n minimum temperatuur was.
My definisie vir mees gematigde klimaat is min of meer as volg:
As jy meer as ‘n boardshort en ‘n t-shirt moet dra is dit te koud.
As jy wens jou boardshorts was ‘n speedo dan’s dit weer te warm.
Julie 13, 2007 at 14:19
jy het ongetwyfeld ‘n waarheid hier beet. lae misdaad beteken nie noodwendig dat die polisie sulke goeie werk doen nie – hulle werk mos juis wanneer die misdaad gepleeg word. as mense dus nie misdaad pleeg nie, getuig dit van die heersende etiek van so ‘n dorp. waartoe ‘n mens natuurlik sal hoop die dominees ‘n positiewe bydrae lewer.
drie hoera’s vir mosselbaai se dominees!
Julie 13, 2007 at 14:25
Dink jy die feit dat Mosselbaai ‘n oorwegend Afrikaanse dorp is, het enigiets hiermee te doen?
Julie 13, 2007 at 21:46
Minter, ek voel amper soos jy, behalwe dat speedo weer my ook aanstaan. Daar is selde so iets soos “te warm” vir my. Ek sien dit selfs as ‘n teken dat ek ‘n ware Afrikaan is, ek is gebou vir hitte.
Maeree, presies my punt. Hulle moet uitstekende dominees hê; dis seker hoekom Stellenbosch (een van die hoogste misdaadsyfers vir ‘n klein dorp) Moedergemeente ‘n Mosselbaai ds beroep het.
Bib, nee, ek dink nie so nie. Dit is ook die plek waar ek nog die meeste mense met Blou Bul truie gesien het (oor Desember/Januarie), Pretoria ingesluit, en ek dink ook nie dit het te doen daarmee nie. Die lae werkloosheidsyfer (volgens Louis Harris) kan ek wel glo het iets daarmee te doen.
Julie 15, 2007 at 12:44
Hoekom sal dit iets met die dominees te doene hê? Die feit dat Belfast, Bagdad en Beirut so onveilig is, het ook beslis iets daarmee te doen dat die dominees daar hul werk goed doen.
Julie 16, 2007 at 12:48
Maar ek moet byvoeg dat Mosselbaai goeie dominees het. Ek meen vredige, vriendelike dominees.
Julie 16, 2007 at 13:07
Ek dink dit het te make met Carike Keuzenkamp se rokkie in die museum. Dit trek mense se aandag af.
Wat die klimaat betref: My pa bly in Hartenbos, en hy reken dit stem nogal baie ooreen met Hawaii se weer. Veral die orkane.
Julie 16, 2007 at 14:10
Freddy, as jy weer daar kom, gaan kyk eerder die seekat in die skulpiemuseum. Baie ouliker as die rok.
Julie 12, 2007 at 20:43